The Walt Disney Company

An The Walt Disney Company, komun na midbid bilang Disney (), iyo an Amerikanong multinasyunal na mass media asin alingan na conglomerate na igwa nin headquarter sa Walt Disney Studios complex sa Burbank, California. An Disney tinogdas kaidtong Oktobre 16, 1923, kan magtugang na lalaki na sinda Walt Disney asin Roy Disney bilang Disney Brothers Studio; iyan nag-ooperar sa irarom kan ngaran na Walt Disney Studio asin Walt Disney Productions bago liniwat an saiyang ngaran sa The Walt Disney Company kaidtong 1986. Kaamayi kan saiyang eksistensya, an kompanya inistabilisar an sadiri bilang sarong lider sa animation industry, na may pagtogdas kan lakop na bantog na karakter na si Mickey Mouse, na enot na naglataw sa Steamboat Willie, na guminamit nin synchronized sound, tanganing magin an enot na post-produced sound cartoon. An karakter minapadagos tanganing magin maskot kan kompanya asin corporate icon.

Pagkatapos na magin sarong mayor na trayumpo kan kaamayi kan dekada 1940, an kompanya nag-diversify pasiring sa mga pelikulang live-action, telebisyon, asin theme parks kaidtong dekada 1950. Sunod sa pagkagadan ni Walt Disney kaidtong 1966, an kita kan kompanya, urog na sa animation division, nagpoon na magroro. Kan an sarong  shareholder kan Disney na si Michael Eisner binoto bilang pamayo kan kompanya kaidtong 1984, nagin matrayumpo na gayod durante kan panahon na inapod na Disney Renaissance. Kaidtong 2005, sa irarom kan bàgong CEO na si Bob Iger, an kompanya nagpoon na magpalakop asin nagkua nin ibang korporasyon. Si Bob Chapek nagin pamayo kan Disney kaidtong 2020 pagkatapos kan pagretiro ni Iger. Pinatalsik si Chapek kaidtong 2022 asin ibinalik si Iger bilang CEO.

Toltolan